[pic] | EURÓPAI BIZOTTSÁG |

Brüsszel, 7.10.2010

COM(2010) 552 végleges

2010/0289 (COD)

Javaslat:

AZ EURÓPAI PARLAMENT ÉS A TANÁCS RENDELETE

Pakisztán számára vészhelyzeti autonóm kereskedelmi preferenciák bevezetéséről

INDOKOLÁS

A soha nem látott mértékű és pusztító pakisztáni árvizeket követően az Európai Tanács szeptember 16-i ülésén megbízta a minisztereket, hogy sürgősen állapodjanak meg egy rövid, közép- és hosszú távú intézkedéseket tartalmazó átfogó csomagról, amely hozzá fog járulni Pakisztán helyreállításának és jövőbeli fejlődésének alátámasztásához. Ennek többek között ambiciózus kereskedelmi intézkedéseket kell tartalmaznia, amelyek – a Pakisztánból érkező kulcsfontosságú importtermékekre kivetett vámok azonnali és időszakos csökkentésével – kizárólag Pakisztán számára nagyobb hozzáférést biztosítanak az uniós piacokhoz.

Az Európai Tanács felkérte a Bizottságot, hogy októberben mutasson be egy európai parlamenti és tanácsi rendeletjavaslatot, amely korlátozott időre egyoldalúan felfüggeszt bizonyos pakisztáni importtermékekre kivetett vámokat.

A Pakisztánnak felajánlandó kereskedelmi engedményeknek hitelesen kell megjeleníteniük az EU erőfeszítéseit, és komoly gazdasági hasznot kell hozniuk Pakisztánnak, miközben az EU és a többi WTO-tag – különösen a legkevésbé fejlett országok – iparának érzékeny pontjait is figyelembe veszik.

Az EU-ba irányuló pakisztáni export 60 %-a textil és ruházat. Következésképpen a liberalizációra javasolt termékek jelentős része textil és ruházat. Minthogy azonban a termékskálának a lehető legszélesebbnek kellene lennie, ezért más ipari és mezőgazdasági termékeket is tartalmaz, hogy ne veszélyeztesse az ipar és exportbázis diverzifikálására irányuló pakisztáni erőfeszítéseket.

Egy 75 olyan vámköteles terméksort tartalmazó lista állt össze, amelyek a pakisztáni export szempontjából fontosak. A kiválasztott terméksorok majdnem 900 millió EUR importértéket képviselnek, ami az EU-ba irányuló pakisztáni import mintegy 27 %-ának felel meg (3,3 milliárd EUR). Egy vámsorra (etanol) a korábbi importadatok alapján évi 100 000 tonnás vámkontingens vonatkozna. A 75 vámsor liberalizálása 2009-hez képest nagyjából évi 100 millió EUR-val növelné az EU-ba irányuló pakisztáni importot, és eközben valamivel több mint 80 millió EUR-val csökkentené az EU költségvetésének vámbevételeit. Az EU-ba irányuló importnak ez a növekedése viszonylag csekély, mivel az ilyen termékek importjának összértéke jelenleg közel 15 milliárd EUR, amelyből majdnem 4 milliárd EUR már most is vámmentesen lép be az EU-ba. A foglalkoztatásra gyakorolt közvetlen és közvetett hatás korlátozott lesz, mivel az EU termelésének jelenlegi szintjéhez viszonyítva korlátozott lesz a növekedés (0,5 %), és ezt az importált tételek alacsonyabb árából következő haszon is ellensúlyozni fogja. Támogatás az Európai Globalizációs Alkalmazkodási Alapból is rendelkezésre bocsátható az elbocsátott munkavállalók foglalkoztatásba történő újbóli beilleszkedéséhez.

Az EU-nak ugyanekkor a Kereskedelmi Világszervezetben (WTO) kötelezettségei alól mentességet kell kérelmeznie. Egy Pakisztánnak kereskedelmi preferenciákat adó EU-döntés sértené a GATT I. cikke 1. bekezdésének alapelvét (legnagyobb kedvezményes elbánás), hiszen ezeket a preferenciákat más WTO-tagok nem kapnák meg, valamint a mennyiségi korlátozások nem diszkriminatív igazgatásáról szóló XIII. cikket is. Az EU-nak tehát a WTO-nál mentességet kell kérelmeznie az I. és a XIII. cikk alól. Ezt a kérelmet a WTO-t létrehozó megállapodás IX. cikke szerint a WTO általános tanácsának kell elfogadnia.

E rendelet 8. cikke létrehozza azt az eljárást, amellyel a végrehajtó jogi aktusokat el kell fogadni. Ezek a rendelkezések felülvizsgálhatók, hogy összhangba kerüljenek az EUMSz. 291. cikke alapján a Bizottság végrehajtási hatásköreinek gyakorlására vonatkozó ellenőrzésről elfogadandó leendő rendelettel. Amennyiben ezt a javaslatot a Bizottság végrehajtási hatásköreinek gyakorlására vonatkozó ellenőrzésről szóló rendelet hatálybalépése előtt fogadnák el, akkor a Bizottság azt javasolja, hogy az említett javaslat alkalmazása során ez a rendelet automatikusan frissüljön úgy, hogy a 291. cikk alapján elfogadott rendeletre hivatkozzék.

2010/0289 (COD)

Javaslat:

AZ EURÓPAI PARLAMENT ÉS A TANÁCS RENDELETE

Pakisztán számára vészhelyzeti autonóm kereskedelmi preferenciák bevezetéséről

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 207. cikke (2) bekezdésére,

tekintettel az Európai Bizottság javaslatára,

a jogalkotási aktus tervezete nemzeti parlamenteknek való megküldését követően,

rendes jogalkotási eljárás keretében,

mivel:

(1) Az Európai Unió és a Pakisztáni Iszlám Köztársaság (a továbbiakban: Pakisztán) közötti kapcsolat a 2004. szeptember 1-jén hatályba lépett együttműködési megállapodásra[1] épül. Ennek egyik fő célja a Felek közötti kereskedelem feltételeinek biztosítása, valamint fejlődésének és növekedésének előmozdítása.

(2) Súlyos monszunesőket követően 2010 júliusában és augusztusában pusztító árvizek sújtották Pakisztán széles térségeit, mégpedig Beludzsisztán, az Északnyugati határtartomány (Khyber Pakhtunkhwa), Pandzsáb, Szindh és az Északi területek (Gilgit-Baltistan) területét. ENSZ-források szerint az áradás mintegy 20 millió embert, illetve Pakisztán területének 20 %-át (legalább 160 000 km2-t) sújtott, a sürgős humanitárius segélyre szorulók száma pedig akár 12 millió is lehet.

(3) Az ilyen helyzetben természetesen a humanitárius segély a legfontosabb eszköz: az Unió a vészhelyzet kialakulása óta élen jár ezen a területen.

(4) Fontos minden rendelkezésre álló eszközt felhasználni ahhoz, hogy Pakisztán kilábalhasson a jelenlegi vészhelyzetből, és elindulhasson a jövőbeni fejlődés útján.

(5) Az Európai Tanács 2010. szeptember 16-i Pakisztánról szóló nyilatkozatában megbízta a minisztereket, hogy sürgősen állapodjanak meg egy rövid, közép- és hosszú távú intézkedéseket tartalmazó átfogó csomagról, amely hozzá fog járulni Pakisztán helyreállításának és jövőbeli fejlődésének alátámasztásához; a csomagnak többek között a gazdaságélénkítés és növekedés szempontjából létfontosságú ambiciózus kereskedelmi intézkedéseket kell tartalmaznia.

(6) Az Európai Tanács különösen megerősítette elkötelezettségét, hogy – a Pakisztánból érkező kulcsfontosságú importtermékekre kivetett vámok azonnali és időszakos csökkentésével – kizárólag Pakisztán számára nagyobb hozzáférést biztosít az uniós piacokhoz.

(7) Ezért helyénvaló, hogy bizonyos Pakisztán számára exportérdekeltséget jelentő termékek esetében az összes vám korlátozott időre való felfüggesztésével kibővüljenek a Pakisztánnak nyújtott autonóm kereskedelmi preferenciák. E kereskedelmi preferenciák megadása nem lenne jelentős hátrányos hatással az Unió belföldi piacára, és a Kereskedelmi Világszervezet (WTO) legkevésbé fejlett tagjait sem érintené negatívan.

(8) Az autonóm kereskedelmi preferenciák vagy az Unióba történő bevitelre kivetett vámok alóli mentesség vagy pedig vámkontingens formájában fognak megvalósulni.

(9) Az autonóm kereskedelmi kedvezményekre való jogosultság attól függ, hogy a termékek esetében Pakisztán teljesíti-e a vonatkozó származási szabályokat és az azokhoz kapcsolódó eljárásokat, valamint hajlandó-e a csalás kockázatának megelőzése végett az Unióval való hatékony igazgatási együttműködésre. A preferenciális elbánásra való jogosultság feltételeinek súlyos és szisztematikus megsértése, a csalás vagy az áruk származásának ellenőrzésére irányuló igazgatási együttműködés elmulasztása okot szolgáltathat a preferenciák időszakos felfüggesztésére. Ebben a tekintetben engedélyezni kell, hogy a Bizottság szükség esetén időszakos intézkedéseket fogadjon el.

(10) A származó termékek, a származás igazolása és az igazgatási együttműködési eljárások fogalmának meghatározása céljából a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet[2] IV. címe 2. fejezetének 1. szakaszát kell alkalmazni. A származás kumulációja tekintetében azonban ilyen célra csak az Európai Unióból származó anyagok használata engedhető meg. Regionális és más típusú kumuláció – az EU-ból származó anyagokkal végzett kivételével – az ezen autonóm preferenciák hatálya alá tartozó termékek származási helyzetének megállapításával kapcsolatban nem alkalmazható, ezzel biztosítandó, hogy a kielégítő átalakításra Pakisztánban kerüljön sor.

(11) Az autonóm kereskedelmi preferenciák Pakisztánra való kiterjesztése megkívánja, hogy az Általános Vám- és Kereskedelmi Egyezmény (GATT 1994) I. és XIII. cikke szerinti kötelezettségei alól az Unió a Kereskedelmi Világszervezetet létrehozó egyezmény IX. cikke szerint mentességet kapjon.

(12) A pakisztáni helyzet sürgőssége miatt a rendeletet 2011. január 1-jétől kellene alkalmazni, feltéve hogy a WTO elfogadja az Uniónak a GATT I. és XIII. cikke szerinti kötelezettségei alóli mentessége iránti kérelmét.

(13) A pakisztáni gazdaságnak az áradások súlyos következményei után történő helyreállítására gyakorolt azonnali és fenntartható hatás biztosítása végett ajánlott a kereskedelmi preferenciák időtartamát 2013. december 31-ig korlátozni.

(14) Az e rendelet végrehajtásához szükséges intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal[3] összhangban kell elfogadni.

(15) Célszerű elkerülni, hogy a Kombinált Nómenklatúra módosításai érdemi változásokat okozzanak az autonóm kereskedelmi preferenciák jellegében. A Bizottságot ezért fel kell hatalmazni, hogy az Európai Unió működéséről szóló szerződés 290. cikke szerint felhatalmazáson alapuló jogi aktusokat fogadhasson el azon áruk listájának szükséges módosításairól és technikai kiigazításairól, amelyekre az autonóm kereskedelmi preferenciák vonatkoznak,

ELFOGADTA EZT A RENDELETET:

1. cikk Preferenciális szabályozások

(1) Az I. mellékletben szereplő, Pakisztánból származó termékek az Unióba történő behozatalukkor mentesülnek a vámok alól.

(2) A II. mellékletben szereplő, Pakisztánból származó termékek a 3. cikkben meghatározott rendelkezések szerint hozhatók be az Unióba.

2. cikk A preferenciális szabályozásokra való jogosultság feltételei

Az 1. cikkben meghatározott szabályozásokra való jogosultság a következőktől függ:

a) megfelelés a termékek származási szabályainak és a kapcsolódó eljárásoknak, a 2454/93/EGK rendelet IV. címe 2. fejezete 1. szakasza 1. és 2. alszakaszában előírtak szerint. A származás kumulációja tekintetében azonban az 1. cikkben bevezetett szabályozások hatálya alá tartozó termékek származó helyzetének meghatározása céljából csak az EU-ból származó anyagokkal való kumuláció megengedett. Regionális és más típusú kumuláció – az EU-ból származó anyagokkal végzett kivételével – nem megengedett;

b) megfelelés a 2454/93/EGK rendelet IV. címe 2. fejezete 1. szakasza 3. alszakaszában előírt igazgatási együttműködési módszereknek;

c) a pakisztáni illetékes hatóságok által e rendelet szerint kibocsátott Form A származási bizonyítvány 4. rovatában a következő záradéknak kell szerepelnie: „Autonomous measure – Regulation (EU) No …/2010[4]” (Autonóm intézkedés – …/2010/EU rendelet).

3. cikk Vámkontingensek

(1) Az II. mellékletben felsorolt termékek a mellékletben meghatározott vámkontingensek keretein belül hozhatók be vámmentesen az Unióba.

(2) Az (1) bekezdésben említett és II. mellékletben felsorolt vámkontingenseket a 2454/93/EGK rendelet 308a. 308b. és 308c. cikkének megfelelően a Bizottság kezeli.

4. cikk A mellékletek módosítása

A Bizottság a mellékletek módosítása érdekében az 5. cikk szerint felhatalmazáson alapuló jogi aktusokat fogadhat el, hogy a Kombinált Nómenklatúra kódjai és a TARIC-albontások módosításai következtében szükségesség váló módosításokat és technikai kiigazításokat elvégezze.

5. cikk A felhatalmazás gyakorlása

(1) A Bizottság határozatlan időre szóló felhatalmazást kap a 4. cikkben említett, felhatalmazáson alapuló jogi aktusok elfogadására.

(2) A Bizottság a felhatalmazáson alapuló jogi aktus elfogadását követően haladéktalanul és egyidejűleg értesíti arról az Európai Parlamentet és a Tanácsot.

(3) A felhatalmazáson alapuló jogi aktusok elfogadására vonatkozóan a Bizottság részére adott felhatalmazás gyakorlásának feltételeit a 6. és a 7. cikk határozza meg.

6. cikk A felhatalmazás visszavonása

(1) Az Európai Parlament vagy a Tanács bármikor visszavonhatja a 4. cikkben megállapított felhatalmazást.

(2) A felhatalmazás visszavonásával kapcsolatos döntés meghozatala érdekében belső eljárást indító intézmény a végleges határozat meghozatala előtt ésszerű határidőn belül tájékoztatja a másik jogalkotót és a Bizottságot arról, hogy mely felhatalmazások visszavonásáról és milyen indokok alapján kíván határozni.

(3) A visszavonásról szóló határozat megszünteti az abban meghatározott felhatalmazást. A határozat haladéktalanul vagy a benne megjelölt későbbi napon lép hatályba. A határozat nem érinti a már hatályban lévő, felhatalmazáson alapuló jogi aktusok érvényességét. A határozatot az Európai Unió Hivatalos Lapjában ki kell hirdetni.

7. cikk Kifogás a felhatalmazáson alapuló jogi aktusok ellen

(1) Az Európai Parlament és a Tanács az értesítés napját követő két hónapos határidőn belül kifogást emelhet a felhatalmazáson alapuló jogi aktus ellen. Az Európai Parlament vagy a Tanács kezdeményezésére ez a határidő egy hónappal meghosszabbodik.

(2) Ha az említett határidő leteltéig sem az Európai Parlament, sem a Tanács nem emelt kifogást, a felhatalmazáson alapuló jogi aktust ki kell hirdetni az Európai Unió Hivatalos Lapjában , és az a benne megállapított napon hatályba lép.

A felhatalmazáson alapuló jogi aktus kihirdethető az Európai Unió Hivatalos Lapjában és e határidő lejárta előtt is hatályba léphet, amennyiben mind az Európai Parlament, mind a Tanács tájékoztatta a Bizottságot azon szándékáról, hogy nem emel kifogást.

(3) Ha az Európai Parlament vagy a Tanács kifogást emel a felhatalmazáson alapuló jogi aktus ellen, az nem lép hatályba. A felhatalmazáson alapuló jogi aktus ellen kifogást emelő intézmény a kifogást megindokolja.

8. cikk Bizottsági eljárás

(1) A Bizottságot a Vámkódexbizottság segíti.

(2) Az erre a bekezdésre történő hivatkozáskor az 1999/468/EK határozat 4. és 7. cikkét kell alkalmazni. Az 1999/468/EK határozat 4. cikkének (3) bekezdésében megállapított időszak egy hónap.

9. cikk Ideiglenes felfüggesztés

(1) Ha a Bizottság megállapítja, hogy elegendő bizonyíték mutat a 2. cikkben meghatározott feltételek teljesítésének elmulasztására, akkor intézkedéseket hozhat az ebben a rendeletben meghatározott preferenciális szabályozások legfeljebb hat hónapos időszakra szóló teljes vagy részleges felfüggesztésére, amennyiben előzőleg:

a) tájékoztatta a bizottságot;

b) felhívta a tagállamokat, hogy hozzanak megelőző intézkedéseket az Unió pénzügyi érdekeinek védelme érdekében, vagy biztosítsák, hogy Pakisztán teljesítse a 2. cikk (1) bekezdését,

c) az Európai Unió Hivatalos Lapjában közzétett egy értesítést arról, hogy megalapozott kétely merült fel a preferenciális szabályozások alkalmazásával vagy a 2. cikk (1) bekezdésének Pakisztán általi betartásával kapcsolatban, és ez megkérdőjelezheti Pakisztán jogát arra vonatkozóan, hogy továbbra is részesüljön az e rendelet által biztosított kedvezményekből;

d) tájékoztatta Pakisztánt az e bekezdésnek megfelelően hozott határozatáról, annak hatályba lépése előtt.

(2) Az (1) bekezdésben említett intézkedéseket a 8. cikkben említett eljárással kell elfogadni.

(3) A felfüggesztés időtartamának lejártakor határozatával a Bizottság vagy megszünteti, vagy az (1) bekezdésben meghatározott eljárással meghosszabbítja az ideiglenes felfüggesztést.

(4) A tagállamok közölnek a Bizottsággal minden olyan lényeges információt, amely a preferenciák felfüggesztését vagy felfüggesztő intézkedések meghosszabbítását indokolhatja.

10. cikk Hatálybalépés és alkalmazás

(1) Ez a rendelet az Európai Unió Hivatalos Lapjában való kihirdetését követő napon lép hatályba.

(2) A rendeletet 2011. január 1-jétől kell alkalmazni, feltéve hogy a Kereskedelmi Világszervezet mentesség megadásával engedélyezi az ebben a rendeletben meghatározott tarifális preferenciákat. Amennyiben a Kereskedelmi Világszervezet a mentességet csak 2011. január 1-je után adja meg, a rendeletet a mentesség hatálybalépésének napjától kell alkalmazni.

(3) Az Európai Unió Hivatalos Lapjában a Bizottság közzétesz egy értesítést, amellyel tájékoztatja a szereplőket arról, hogy a Kereskedelmi Világszervezet melyik napon adta meg a mentességet. Amennyiben ez 2011. január 1-je után történik, a megadott dátum az a nap, amelytől kezdve a tarifális preferenciákat a (2) bekezdés második mondata értelmében alkalmazni kell.

(4) Ezt a rendeletet 2013. december 31-ig kell alkalmazni.

(5) Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

az Európai Parlament részéről a Tanács részéről

az elnök az elnök

I. MELLÉKLET

Vámmentes termékek

Az intézkedések által érintett termékek a nyolc számjegyű KN-kódokkal vannak azonosítva. A kódok leírása a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletében található meg. A KN-kódok leírása itt csak tájékoztatási célból van megadva.

KN-KÓD | ÁRUMEGNEVEZÉS |

07123900 | SZÁRÍTOTT EHETŐ GOMBA ÉS SZARVASGOMBA EGÉSZBEN, APRÍTVA, SZELETELVE, TÖRVE VAGY PORÍTVA, DE TOVÁBB NEM ELKÉSZÍTVE (AZ „AGARICUS” NEMHEZ TARTOZÓ EHETŐ GOMBÁK, A FAFÜLGOMBA [AURICULARIA SPP.] ÉS A KOCSONYÁS GOMBA [TREMELLA SPP.] KIVÉTELÉVEL) |

41079210 | BARKAOLDALI HASÍTÉK SZARVASMARHAFÉLÉK (BELEÉRTVE A BIVALYT IS) SZŐRTELEN, CSERZÉS VAGY KÉRGESÍTÉS UTÁN TOVÁBB KIKÉSZÍTETT BŐRÉBŐL, AZ EGÉSZ NYERSBŐR KIVÉTELÉVEL |

41079910 | SZARVASMARHAFÉLÉK (BELEÉRTVE A BIVALYT IS) SZŐRTELEN, CSERZÉS VAGY KÉRGESÍTÉS UTÁN TOVÁBB KIKÉSZÍTETT BŐRE; AZ EGÉSZ NYERSBŐR KIVÉTELÉVEL, A TELJES HASÍTATLAN BARKÁS BŐR ÉS A BARKAOLDALI HASÍTÉK KIVÉTELÉVEL |

42032100 | SPORTOLÁSHOZ KÜLÖNLEGESEN TERVEZETT, KÉSZÍTETT KESZTYŰ, SPORTKESZTYŰ, EGYUJJAS ÉS UJJATLAN KESZTYŰ TERMÉSZETES, MESTERSÉGES VAGY REKONSTRUÁLT BŐRBŐL |

42032910 | MUNKA- ÉS VÉDŐKESZTYŰ, EGYUJJAS ÉS UJJATLAN MUNKA- ÉS VÉDŐKESZTYŰ TERMÉSZETES, MESTERSÉGES VAGY REKONSTRUÁLT BŐRBŐL, A SPORTOLÁSHOZ KÜLÖNLEGESEN TERVEZETT, KÉSZÍTETT KIVÉTELÉVEL |

42032991 | FÉRFI- ÉS FIÚKESZTYŰ, EGYUJJAS ÉS UJJATLAN KESZTYŰ TERMÉSZETES, MESTERSÉGES VAGY REKONSTRUÁLT BŐRBŐL, A SPORTOLÁSHOZ KÜLÖNLEGESEN TERVEZETT, KÉSZÍTETT KIVÉTELÉVEL, A MUNKA- ÉS VÉDŐKESZTYŰ KIVÉTELÉVEL |

42032999 | KESZTYŰ, EGYUJJAS ÉS UJJATLAN KESZTYŰ TERMÉSZETES, MESTERSÉGES VAGY REKONSTRUÁLT BŐRBŐL, A SPORTOLÁSHOZ KÜLÖNLEGESEN TERVEZETT, KÉSZÍTETT KIVÉTELÉVEL, A MUNKA- ÉS VÉDŐKESZTYŰ KIVÉTELÉVEL, A FÉRFI- ÉS FIÚKESZTYŰ KIVÉTELÉVEL |

52051200 | EGYÁGÚ PAMUTFONAL NEM FÉSÜLT ROSTBÓL, LEGALÁBB 85 TÖMEGSZÁZALÉK PAMUTTARTALOMMAL, FINOMSÁGI SZÁMA 714,29 DECITEXNÉL KISEBB, DE LEGALÁBB 232,56 DECITEX (METRIKUS SZÁMA 14-ET MEGHALADÓ, DE LEGFELJEBB 43), A KISKERESKEDELEMBEN NEM SZOKÁSOS KISZERELÉSBEN |

52052200 | EGYÁGÚ PAMUTFONAL FÉSÜLT ROSTBÓL, LEGALÁBB 85 TÖMEGSZÁZALÉK PAMUTTARTALOMMAL, FINOMSÁGI SZÁMA 714,29 DECITEXNÉL KISEBB, DE LEGALÁBB 232,56 DECITEX (METRIKUS SZÁMA 14-ET MEGHALADÓ, DE LEGFELJEBB 43), A KISKERESKEDELEMBEN NEM SZOKÁSOS KISZERELÉSBEN |

52052300 | EGYÁGÚ PAMUTFONAL FÉSÜLT ROSTBÓL, LEGALÁBB 85 TÖMEGSZÁZALÉK PAMUTTARTALOMMAL, FINOMSÁGI SZÁMA 232,56 DECITEXNÉL KISEBB, DE LEGALÁBB 192,31 DECITEX (METRIKUS SZÁMA 14-ET MEGHALADÓ, DE LEGFELJEBB 43), A KISKERESKEDELEMBEN NEM SZOKÁSOS KISZERELÉSBEN |

52052400 | EGYÁGÚ PAMUTFONAL FÉSÜLT ROSTBÓL, LEGALÁBB 85 TÖMEGSZÁZALÉK PAMUTTARTALOMMAL, FINOMSÁGI SZÁMA 192,31 DECITEXNÉL KISEBB, DE LEGALÁBB 125 DECITEX (METRIKUS SZÁMA 52-ET MEGHALADÓ, DE LEGFELJEBB 80), A KISKERESKEDELEMBEN NEM SZOKÁSOS KISZERELÉSBEN |

52053200 | TÖBB EGYÁGÚ SZÁLBÓL SODORT VAGY CÉRNÁZOTT PAMUTFONAL NEM FÉSÜLT ROSTBÓL, LEGALÁBB 85 TÖMEGSZÁZALÉK PAMUTTARTALOMMAL, AZ EGYES EGYÁGÚ SZÁLAK FINOMSÁGI SZÁMA 714,29 DECITEXNÉL KISEBB, DE LEGALÁBB 232,56 DECITEX (METRIKUS SZÁMUK 14-ET MEGHALADÓ, DE LEGFELJEBB 43), A KISKERESKEDELEMBEN NEM SZOKÁSOS KISZERELÉSBEN |

52054200 | TÖBB EGYÁGÚ SZÁLBÓL SODORT VAGY CÉRNÁZOTT PAMUTFONAL FÉSÜLT ROSTBÓL, LEGALÁBB 85 TÖMEGSZÁZALÉK PAMUTTARTALOMMAL, AZ EGYES EGYÁGÚ SZÁLAK FINOMSÁGI SZÁMA 714,29 DECITEXNÉL KISEBB, DE LEGALÁBB 232,56 DECITEX (METRIKUS SZÁMUK 14-ET MEGHALADÓ, DE LEGFELJEBB 43), A KISKERESKEDELEMBEN NEM SZOKÁSOS KISZERELÉSBEN |

52081190 | VÁSZONKÖTÉSŰ FEHÉRÍTETLEN PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL, LEGFELJEBB 200 G/M² TÖMEGBEN, A KÖTSZER ÉS ORVOSI GÉZ GYÁRTÁSÁHOZ HASZNÁLT SZÖVET KIVÉTELÉVEL |

52081216 | VÁSZONKÖTÉSŰ FEHÉRÍTETLEN PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL, TÖMEGE 100 G/M²-T MEGHALADÓ, DE LEGFELJEBB 130 G/M², SZÉLESSÉGE LEGFELJEBB 165 CM |

52081219 | VÁSZONKÖTÉSŰ FEHÉRÍTETLEN PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL, TÖMEGE 100 G/M²-T MEGHALADÓ, DE LEGFELJEBB 130 G/M², SZÉLESSÉGE 165 CM-T MEGHALADÓ |

52081300 | FEHÉRÍTETLEN PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL, 3 VAGY 4 FONALAS SÁVOLYKÖTÉSBEN, BELEÉRTVE A KERESZTSÁVOLY-KÖTÉST IS |

52081900 | MÁS FEHÉRÍTETLEN PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL |

52082190 | VÁSZONKÖTÉSŰ FEHÉRÍTETT PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL, LEGFELJEBB 100 G/M² TÖMEGBEN, A KÖTSZER ÉS ORVOSI GÉZ GYÁRTÁSÁHOZ HASZNÁLT SZÖVET KIVÉTELÉVEL |

52082219 | VÁSZONKÖTÉSŰ FEHÉRÍTETT PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL, TÖMEGE 100 G/M²-T MEGHALADÓ, DE LEGFELJEBB 130 G/M², SZÉLESSÉGE 165 CM-T MEGHALADÓ |

52082296 | VÁSZONKÖTÉSŰ FEHÉRÍTETT PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL, TÖMEGE 130 G/M²-T MEGHALADÓ, SZÉLESSÉGE 165 CM-T MEGHALADÓ |

52082900 | MÁS FEHÉRÍTETT PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL |

52083900 | MÁS FESTETT PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL |

52085100 | VÁSZONKÖTÉSŰ NYOMOTT PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL, TÖMEGE LEGFELJEBB 100 G/M² |

52085200 | VÁSZONKÖTÉSŰ NYOMOTT PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL, TÖMEGE 200 G/M²-T MEGHALADÓ |

52085990 | MÁS NYOMOTT PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL |

52091100 | VÁSZONKÖTÉSŰ FEHÉRÍTETLEN PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL, TÖMEGE 200 G/M²-T MEGHALADÓ |

52091200 | FEHÉRÍTETLEN PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL, 3 VAGY 4 FONALAS SÁVOLYKÖTÉSBEN, BELEÉRTVE A KERESZTSÁVOLY-KÖTÉST IS, TÖMEGE 200 G/M2-T MEGHALADÓ |

52091900 | MÁS FEHÉRÍTETLEN PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL |

52092200 | FEHÉRÍTETT PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL, 3 VAGY 4 FONALAS SÁVOLYKÖTÉSBEN, BELEÉRTVE A KERESZTSÁVOLY-KÖTÉST IS, TÖMEGE 200 G/M2-T MEGHALADÓ |

52092900 | MÁS FEHÉRÍTETT PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL |

52093200 | FESTETT PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL, TÖMEGE 200 G/M2-T MEGHALADÓ, 3 VAGY 4 FONALAS SÁVOLYKÖTÉSBEN, BELEÉRTVE A KERESZTSÁVOLY-KÖTÉST IS |

52093900 | MÁS FESTETT PAMUTSZÖVET, LEGALÁBB 85 TÖMEGSZÁZALÉK PAMUTTARTALOMMAL, TÖMEGE 200 G/M²-T MEGHALADÓ |

52111200 | PAMUTSZÖVET, 85 TÖMEGSZÁZALÉKNÁL KEVESEBB PAMUTTARTALOMMAL, ELSŐSORBAN VAGY KIZÁRÓLAG MŰSZÁLLAL KEVERVE, TÖMEGE 200 G/M²-T MEGHALADÓ, 3 VAGY 4 FONALAS SÁVOLYKÖTÉSBEN, BELEÉRTVE A KERESZTSÁVOLY-KÖTÉST IS |

54078100 | FONALBÓL KÉSZÜLT, 85 TÖMEGSZÁZALÉKNÁL KEVESEBB SZINTETIKUS VÉGTELEN SZÁLAT TARTALMAZÓ SZÖVET, BELEÉRTVE A LEGALÁBB 67 DECITEX FINOMSÁGI SZÁMÚ, LEGFELJEBB 1 MM ÁTMÉRŐJŰ SZINTETIKUS VÉGTELEN MONOFILBŐL KÉSZÜLT SZÖVETET IS, ELSŐSORBAN VAGY KIZÁRÓLAG PAMUTTAL KEVERVE, FEHÉRÍTETLEN VAGY FEHÉRÍTETT |

54078200 | FONALBÓL KÉSZÜLT, 85 TÖMEGSZÁZALÉKNÁL KEVESEBB SZINTETIKUS VÉGTELEN SZÁLAT TARTALMAZÓ SZÖVET, BELEÉRTVE A LEGALÁBB 67 DECITEX FINOMSÁGI SZÁMÚ, LEGFELJEBB 1 MM ÁTMÉRŐJŰ SZINTETIKUS VÉGTELEN MONOFILBŐL KÉSZÜLT SZÖVETET IS, ELSŐSORBAN VAGY KIZÁRÓLAG PAMUTTAL KEVERVE, FESTVE |

55095300 | FONAL (A VARRÓCÉRNA KIVÉTELÉVEL) VÁGOTT POLIÉSZTERSZÁLBÓL, ELSŐSORBAN VAGY KIZÁRÓLAG PAMUTTAL KEVERVE, A KISKERESKEDELEMBEN NEM SZOKÁSOS KISZERELÉSBEN |

55131120 | VÁGOTT POLIÉSZTERSZÁL SZÖVET, 85 TÖMEGSZÁZALÉKNÁL KEVESEBB VÁGOTT POLIÉSZTERSZÁL TARTALOMMAL, AMELYET ELSŐSORBAN VAGY KIZÁRÓLAG PAMUTTAL KEVERTEK, TÖMEGE LEGFELJEBB 170 G/M², VÁSZONKÖTÉSŰ, FEHÉRÍTETLEN VAGY FEHÉRÍTETT, SZÉLESSÉGE LEGFELJEBB 165 CM |

55132100 | VÁGOTT POLIÉSZTERSZÁL SZÖVET, 85 TÖMEGSZÁZALÉKNÁL KEVESEBB VÁGOTT POLIÉSZTERSZÁL TARTALOMMAL, AMELYET ELSŐSORBAN VAGY KIZÁRÓLAG PAMUTTAL KEVERTEK, TÖMEGE LEGFELJEBB 170 G/M², VÁSZONKÖTÉSŰ, FESTETT |

55134100 | VÁGOTT POLIÉSZTERSZÁL SZÖVET, 85 TÖMEGSZÁZALÉKNÁL KEVESEBB VÁGOTT POLIÉSZTERSZÁL TARTALOMMAL, AMELYET ELSŐSORBAN VAGY KIZÁRÓLAG PAMUTTAL KEVERTEK, TÖMEGE LEGFELJEBB 170 G/M², NYOMOTT |

61012090 | FÉRFI- VAGY FIÚANORÁK (BELEÉRTVE A SÍZUBBONYT IS), -VIHARKABÁT, -SZÉLDZSEKI ÉS HASONLÓ ÁRUK PAMUTBÓL, KÖTÖTT VAGY HURKOLT |

61033200 | FÉRFI- VAGY FIÚZAKÓ, BLÉZER PAMUTBÓL, KÖTÖTT VAGY HURKOLT |

61034200 | FÉRFI- VAGY FIÚHOSSZÚNADRÁG, VÁLLPÁNTOS ÉS MELLES MUNKANADRÁG (OVERALL), BRICSESZNADRÁG ÉS SORTNADRÁG (A FÜRDŐRUHA KIVÉTELÉVEL) PAMUTBÓL, KÖTÖTT VAGY HURKOLT |

61072100 | FÉRFI- VAGY FIÚHÁLÓING ÉS -PIZSAMA PAMUTBÓL, KÖTÖTT VAGY HURKOLT |

61083100 | NŐI VAGY LEÁNYKAHÁLÓING ÉS -PIZSAMA PAMUTBÓL, KÖTÖTT VAGY HURKOLT |

61099020 | T-ING, ATLÉTA ÉS MÁS ALSÓ TRIKÓING GYAPJÚBÓL, VAGY FINOM ÁLLATSZŐRBŐL VAGY MŰSZÁLBÓL, KÖTÖTT VAGY HURKOLT |

61112090 | CSECSEMŐRUHA ÉS TARTOZÉKAI PAMUTBÓL, KÖTÖTT VAGY HURKOLT (A KESZTYŰ, UJJATLAN ÉS EGYUJJAS KESZTYŰ KIVÉTELÉVEL) |

61121200 | TRÉNINGRUHA SZINTETIKUS SZÁLBÓL, KÖTÖTT VAGY HURKOLT |

61159500 | HARISNYANADRÁG, HARISNYA, ZOKNI ÉS MÁS HARISNYAÁRU ÉS A TALP NÉLKÜLI HARISNYA, PAMUTBÓL, KÖTÖTT VAGY HURKOLT (A KALIBRÁLT KOMPRESSZIÓS HARISNYAÁRU, A HARISNYANADRÁG ÉS HARISNYA, ÉS A NŐI HOSSZÚ VAGY TÉRDHARISNYA KIVÉTELÉVEL, AMELYBEN AZ EGYÁGÚ FONAL FINOMSÁGA KEVESEBB MINT 67 DECITEX) |

61161020 | KESZTYŰ, GUMIVAL IMPREGNÁLVA, BEVONVA VAGY BEBORÍTVA, KÖTÖTT VAGY HURKOLT |

61161080 | UJJATLAN ÉS EGYUJJAS KESZTYŰ MŰANYAGGAL VAGY GUMIVAL IMPREGNÁLVA, BEVONVA VAGY BEBORÍTVA, ÉS KESZTYŰ, MŰANYAGGAL IMPREGNÁLVA, BEVONVA VAGY BEBORÍTVA, KÖTÖTT VAGY HURKOLT |

61169200 | KESZTYŰ, UJJATLAN ÉS EGYUJJAS KESZTYŰ PAMUTBÓL, KÖTÖTT VAGY HURKOLT |

61169300 | KESZTYŰ, UJJATLAN ÉS EGYUJJAS KESZTYŰ SZINTETIKUS SZÁLBÓL, KÖTÖTT VAGY HURKOLT |

62019300 | FÉRFI- VAGY FIÚANORÁK, -VIHARKABÁT, -SZÉLDZSEKI ÉS HASONLÓ ÁRU MŰSZÁLBÓL |

62034319 | FÉRFI- VAGY FIÚHOSSZÚNADRÁG ÉS BRICSESZNADRÁG SZINTETIKUS SZÁLBÓL (AZ IPARI ÉS MUNKARUHA KIVÉTELÉVEL) |

62042280 | NŐI VAGY LEÁNYKA-RUHAEGYÜTTES, PAMUTBÓL (AZ IPARI ÉS MUNKARUHA KIVÉTELÉVEL) |

62046231 | NŐI VAGY LEÁNYKA-HOSSZÚNADRÁG ÉS BRICSESZNADRÁG PAMUTDENIMBŐL (AZ IPARI ÉS MUNKARUHA KIVÉTELÉVEL) |

62046290 | NŐI VAGY LEÁNYKASORTNADRÁG PAMUTBÓL |

62079100 | FÉRFI- VAGY FIÚATLÉTA ÉS MÁS ALSÓING, FÜRDŐKÖPENY, HÁZIKÖNTÖS ÉS HASONLÓ ÁRU PAMUTBÓL |

62089100 | NŐI VAGY LEÁNYKA-ATLÉTAING ÉS MÁS ALSÓING, RÖVIDNADRÁG, ALSÓNADRÁG, HÁLÓKÖNTÖS, FÜRDŐKÖPENY, HÁZIKÖNTÖS ÉS HASONLÓ ÁRU PAMUTBÓL |

62114290 | NŐI VAGY LEÁNYKARUHA PAMUTBÓL |

62114310 | NŐI VAGY LEÁNYKAKÖTÉNY, OVERALL, MUNKARUHA-OVERALL ÉS MÁS IPARI ÉS MUNKARUHÁZAT, MŰSZÁLBÓL |

62160000 | KESZTYŰ, UJJATLAN ÉS EGYUJJAS KESZTYŰ |

63026000 | TESTÁPOLÁSI ÉS KONYHAI TEXTÍLIA, FROTTÍRTÖRÜLKÖZŐ VAGY HASONLÓ PAMUT FROTTÍRSZÖVETBŐL |

63029100 | TESTÁPOLÁSI ÉS KONYHAI TEXTÍLIA PAMUTBÓL, A FROTTÍRTÖRÜLKÖZŐ VAGY HASONLÓ FROTTÍRSZÖVETBŐL KÉSZÜLT KIVÉTELÉVEL |

63039100 | FÜGGÖNY (BELEÉRTVE A DRAPÉRIÁT IS), BELSŐ VÁSZONROLÓ; ÁGYFÜGGÖNY PAMUTBÓL, NEM KÖTÖTT VAGY HURKOLT |

63039290 | FÜGGÖNY (BELEÉRTVE A DRAPÉRIÁT IS), BELSŐ VÁSZONROLÓ; ÁGYFÜGGÖNY SZINTETIKUS SZÁLBÓL, NEM NEMSZŐTT TEXTÍLIÁBÓL, NEM KÖTÖTT VAGY HURKOLT |

63039990 | FÜGGÖNY (BELEÉRTVE A DRAPÉRIÁT IS), BELSŐ VÁSZONROLÓ; ÁGYFÜGGÖNY NEM PAMUTBÓL VAGY SZINTETIKUS SZÁLBÓL, NEM NEMSZŐTT TEXTÍLIÁBÓL, NEM KÖTÖTT VAGY HURKOLT |

63049200 | MÁS LAKÁSTEXTÍLIA PAMUTBÓL, NEM KÖTÖTT VAGY HURKOLT |

63071090 | PADLÓ-, EDÉNY-, PORTÖRLŐ RUHA ÉS HASONLÓ TÖRLŐRUHÁK, NEM KÖTÖTT VAGY HURKOLT, NEM NEMSZŐTT TEXTÍLIÁBÓL |

63079099 | MÁS KÉSZÁRU, BELEÉRTVE A SZABÁSMINTÁT IS, NEM KÖTÖTT VAGY HURKOLT, NEM NEMEZBŐL |

64039993 | LÁBBELI GUMI-, MŰANYAG, BŐR-, MESTERSÉGES VAGY REKONSTRUÁLT BŐRTALPPAL ÉS BŐR FELSŐRÉSSZEL, LEGALÁBB 24 CM HOSSZÚ TALPBÉLÉSSEL, FÉRFI- VAGY NŐI CIPŐKÉNT NEM MEGHATÁROZHATÓ, A SPORTCIPŐ ÉS A BEÉPÍTETT VÉDŐ FÉM CIPŐORRAL RENDELKEZŐ KIVÉTELÉVL, BOKÁT NEM TAKARÓ, NEM FÁBÓL KÉSZÜLT ALAPPAL VAGY TELITALPPAL (TALPBÉLÉS NÉLKÜL), A PÁNTOKBÓL KÉSZÜLT VAGY KIVÁGOTT FELSŐRÉSSZEL RENDELKEZŐ LÁBBELI KIVÉTELÉVEL, A PAPUCS KIVÉTELÉVEL |

64039996 | FÉRFI LÁBBELI GUMI-, MŰANYAG, BŐR-, MESTERSÉGES VAGY REKONSTRUÁLT BŐRTALPPAL ÉS BŐR FELSŐRÉSSZEL, LEGALÁBB 24 CM HOSSZÚ TALPBÉLÉSSEL, A SPORTCIPŐ ÉS A BEÉPÍTETT VÉDŐ FÉM CIPŐORRAL RENDELKEZŐ KIVÉTELÉVL, BOKÁT NEM TAKARÓ, NEM FÁBÓL KÉSZÜLT ALAPPAL VAGY TELITALPPAL (TALPBÉLÉS NÉLKÜL), A PÁNTOKBÓL KÉSZÜLT VAGY KIVÁGOTT FELSŐRÉSSZEL RENDELKEZŐ LÁBBELI KIVÉTELÉVEL, A PAPUCS KIVÉTELÉVEL |

64039998 | NŐI LÁBBELI GUMI-, MŰANYAG, BŐR-, MESTERSÉGES VAGY REKONSTRUÁLT BŐRTALPPAL ÉS BŐR FELSŐRÉSSZEL, LEGALÁBB 24 CM HOSSZÚ TALPBÉLÉSSEL, A SPORTCIPŐ ÉS A BEÉPÍTETT VÉDŐ FÉM CIPŐORRAL RENDELKEZŐ KIVÉTELÉVL, BOKÁT NEM TAKARÓ, NEM FÁBÓL KÉSZÜLT ALAPPAL VAGY TELITALPPAL (TALPBÉLÉS NÉLKÜL), A PÁNTOKBÓL KÉSZÜLT VAGY KIVÁGOTT FELSŐRÉSSZEL RENDELKEZŐ LÁBBELI KIVÉTELÉVEL, A PAPUCS KIVÉTELÉVEL |

II. MELLÉKLET

A 3. cikkben említett éves vámkontingensen belül vámmentes termékek

Az intézkedések által érintett termékek a nyolc számjegyű KN-kódokkal vannak azonosítva. A kódok leírása a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletében található meg. A KN-kódok leírása itt csak tájékoztatási célból van megadva.

Sorszám | KN-kód | Árumegnevezés | 2011 | 2012 | 2013 |

09.2401 | 22071000 | NEM DENATURÁLT ETIL-ALKOHOL LEGALÁBB 80 TÉRFOGATSZÁZALÉK ALKOHOLTARTALOMMAL | 100 000 tonna | 100 000 tonna | 100 000 tonna |

PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

1. A JAVASLAT CÍME

Az Európai Parlament és a Tanács rendelete Pakisztán számára vészhelyzeti autonóm kereskedelmi preferenciák bevezetéséről

2. KÖLTSÉGVETÉSI TÉTELEK

1 2 alcím, 1 2 0 jogcímcsoport

Az érintett évben a költségvetésben szereplő összeg: 14 079,7 millió EUR (B2010)

3. PÉNZÜGYI HATÁS

( A javaslatnak nincs pénzügyi hatása.

( A javaslatnak nincs pénzügyi hatása a kiadásra, van azonban a bevételre – a hatás a következő:

millió EUR (egy tizedesjegyig)

Költségvetési tétel | Bevétel[5] | 2010 | 2011 |

1 2 0 jogcímcsoport | Saját forrásokra gyakorolt hatás | - | –61,8 |

A fellépés után |

2012 | 2013 | [n+3] | [n+4] | [n+5] |

1 2 0 jogcímcsoport | –61,8 | –61,8 |

4. CSALÁS ELLENI INTÉZKEDÉSEK

Pakisztán preferenciális szabályozásokra való jogosultságát a rendelet attól tenné függővé, hogy Pakisztán megfelel-e a termékek származási szabályainak és az ezekhez kapcsolódó eljárásoknak, az igazgatási együttműködés módszereinek, és a csalás kockázatának elkerülése érdekében részt vesz-e az Unióval folytatott eredményes igazgatási együttműködésben.

5. EGYÉB MEGJEGYZÉSEK

A vámbevétel-kiesés kiszámítása a következő: a Pakisztánból az EU-ba irányuló import alapján befolyó vámbevétel (a javaslat kevesebb mint 900 millió EUR értékű pakisztáni importra terjed ki) és az ezen import liberalizálása esetén befolyó vámbevétel különbsége. Ez 77,6 millió EUR becsült vámbevétel-kiesést jelent. Ehhez az adathoz hozzá kell adni egy adott mennyiségű kereskedelemeltérítést (az országra jellemzően és termékenként), amely 6,7 millió EUR bevételkiesést eredményezhet.

A vámbevételek teljes kiesése 82,4 millió EUR-ra rúg, ami nettó értéken (vagyis a tagállamok beszedési költségeivel csökkentve) 25 %-kal kevesebb, azaz 61,8 millió EUR. Ezek az adatok arra a feltételezésre épülnek, hogy Pakisztán jelenleg teljes egészében kihasználja az EU piacához való preferenciális hozzáférését. A számok éves adatokra történő átváltásánál az a feltételezés, hogy az alapjukat jelentő kereskedelmi forgalom állandó marad.

[1] HL L 378.., 2004.12.23., 22. o.

[2] HL L 253.., 1993.10.11., 1. o.

[3] HL L 184.., 1999.7.17., 23. o.

[4] HL L xxx., 2010.xx.xx., xx. o.

[5] A hagyományos saját források (mezőgazdasági vámok, cukorilletékek, vámok) tekintetében nettó összegeket kell megadni, azaz a bruttó összegekből levonják a 25 %-os beszedési költségeket.